
	Ciljevi i zadaci programa obuke i oblast socijalne i dječje zaštite na koju se odnose

	
Program obuke „(RE) Medijator u zajednici za socijalnu inkluziju i pristup pravima“ usmjeren je na osnaživanje RE medijatora, medijatora u zajednici i stručnih radnika za razumijevanje i primjenu medijacije kao profesionalnog mehanizma povezivanja korisnika, institucija i sistema podrške radi efikasnijeg ostvarivanja prava, unapređenja socijalne uključenosti i razvoja međusektorske saradnje. Program doprinosi jačanju kapaciteta učesnika za prepoznavanje potreba korisnika, prevazilaženje prepreka u pristupu uslugama, razvoj povjerenja između zajednice i institucija i pružanje podrške posebno ranjivim grupama stanovništva, uključujući romsku i egipćansku zajednicu. Oblast na koju se program odnosi obuhvata socijalnu i dječju zaštitu, razvoj usluga u zajednici, socijalnu inkluziju, zaštitu djece, podršku porodicama u riziku i unapređenje dostupnosti prava i usluga za ranjive grupe stanovništva.



	Sadržaj programa obuke

	
Program obuke obuhvata tematske cjeline koje se odnose na značaj medijacije u sistemu socijalne i dječje zaštite, ulogu medijatora i stručnih radnika, povezivanje korisnika sa institucijama i uslugama, komunikaciju sa korisnicima i institucijama, međusektorsku saradnju i koordinaciju podrške korisnicima. Posebna pažnja posvećena je preprekama u ostvarivanju prava, radu sa ranjivim grupama, razvoju mreže podrške u zajednici i praktičnim modelima medijacije i posredovanja. Kroz program učesnici stiču znanja o sistemima podrške, procedurama ostvarivanja prava, radu u zajednici i metodama povezivanja korisnika sa relevantnim institucijama i uslugama.



	Kompetencije koje će program obuke razvijati

	
Program razvija kompetencije potrebne za informisanje korisnika o pravima i uslugama, podršku u ostvarivanju prava iz sistema socijalne i dječje zaštite, obrazovanja, zdravstva i zapošljavanja, kao i za povezivanje korisnika sa institucijama i servisima podrške. Učesnici razvijaju vještine komunikacije, medijacije, koordinacije podrške, rada u zajednici, međusektorske saradnje i zagovaranja prava korisnika. Program takođe jača sposobnost procjene potreba korisnika, razvoja individualnih planova podrške, mapiranja resursa zajednice, organizovanja mreže podrške i prepoznavanja razvojnih i socijalnih rizika kojima su izložena djeca i porodice. Poseban akcenat stavljen je na razvoj profesionalnih i etičkih kompetencija, kulturne osjetljivosti, poštovanja ljudskih prava i rada sa ranjivim grupama stanovništva.



	Ciljna grupa profesionalaca kojima je obuka namijenjena

	
Program obuke namijenjen je prvenstveno RE medijatorima i budućim RE medijatorima, kao i drugim medijatorima i posrednicima koji pružaju podršku građanima u ostvarivanju prava i pristupu uslugama u lokalnoj zajednici. Takođe je namijenjen stručnim radnicima i saradnicima u sistemu socijalne i dječje zaštite i drugim sistemima podrške građanima, uključujući socijalne radnike, psihologe, pedagoge, pravnike, stručne radnike centara za socijalni rad, zaposlene u ustanovama socijalne i dječje zaštite, predstavnike obrazovnih i zdravstvenih ustanova, lokalnih samouprava, Zavoda za zapošljavanje i organizacija civilnog društva. Program je namijenjen i studentima završnih godina osnovnih i master studija iz oblasti socijalnog rada, psihologije, pedagogije, specijalne pedagogije i drugih srodnih društveno-humanističkih oblasti.



	Uslovi za uključivanje profesionalaca u obuku

	
U program se mogu uključiti RE medijatori, budući RE medijatori i druge osobe zainteresovane za rad na unapređenju socijalne uključenosti romske i egipćanske zajednice i podršku ostvarivanju prava ranjivih grupa stanovništva. Program je otvoren za stručne radnike i saradnike iz sistema socijalne i dječje zaštite, obrazovanja, zdravstva, zapošljavanja, lokalne samouprave i organizacija civilnog društva. Program je namijenjen i studentima završnih godina osnovnih i master studija iz oblasti socijalnog rada, psihologije, pedagogije, specijalne pedagogije i drugih srodnih društveno-humanističkih oblasti. Poželjno je da polaznici imaju osnovno poznavanje funkcionisanja institucija sistema socijalne i dječje zaštite i drugih javnih servisa, ali prethodno iskustvo u poslovima medijacije nije uslov za pohađanje obuke. Od učesnika se očekuje spremnost za aktivno učešće u predavanjima, praktičnim vježbama, analizama slučajeva, simulacijama i grupnom radu, kao i poštovanje profesionalne etike, povjerljivosti podataka, nediskriminacije, ljudskih prava i kulturne različitosti.



	Krajnji korisnici

	
Krajnji korisnici programa obuke su prvenstveno pripadnici romske i egipćanske zajednice, posebno djeca, mladi, porodice i pojedinci koji se suočavaju sa rizikom od siromaštva, socijalne isključenosti, diskriminacije i otežanog pristupa pravima i uslugama. Posebni korisnici programa su djeca iz romske i egipćanske zajednice koja su izložena povećanom riziku od napuštanja školovanja, siromaštva, socijalne isključenosti i drugih razvojnih rizika. Krajnji korisnici su i porodice kojima će kroz unaprijeđenu podršku RE medijatora biti olakšano ostvarivanje prava, pribavljanje dokumentacije, komunikacija sa institucijama i pristup uslugama. Korist od programa imaju i institucije sistema socijalne i dječje zaštite, obrazovanja, zdravstva, zapošljavanja i lokalne samouprave, kao i sam sistem socijalne i dječje zaštite kroz razvoj održivog modela RE medijacije u zajednici, jačanje socijalne inkluzije i povećanje dostupnosti prava i usluga.



	Broj učesnika u grupi (min/max)

	[bookmark: _Hlk177327667]Obuka se može izvesti za minimalno 8, a maksimalno 25 učesnika.



	Dužina trajanja programa obuke

	
Program obuke realizuje se u ukupnom trajanju od 16 sati raspoređenih tokom dva radna dana.



